સાન ફ્રાન્સિસ્કોઃ રાજનૈતિક જાહેરાત કરતી એક કંપની પાસે કોઇપણ મંજૂરી વિના ફેસબુક યૂજર્સનો ડેટા હોવાનો અહેવાલ સામે આવ્યા બાદ માર્ક ઝકરબર્ગની મુશ્કેલીમાં વધારો થયો છે. આ મામલે અમેરિકી અને યૂરોપીય સાંસદોએ ફેસબુક ઇંક પાસેથી જવાબ માગ્યો છે. જે બાદ સોમવારે ફેસબુકના શેરમાં 7 ટકાનો કડાકો નોંધાયો હતો. શેરની કિંમત ઘટતાં ફેસબુકના સીઇઓ માર્ક ઝકરબર્ગને 395 અબજનો ફટકો પડ્યો. અમેરિકી અને યૂરોપીય સાંસદોએ માર્ક ઝકરબર્ગને તેમની સમક્ષ હાજર થવા કહ્યું છે. તેઓ જાણવા માગે છે કે અમેરિકી પ્રેસિડન્ટની ચૂંટણીમાં ડોનાલ્ડ ટ્રમ્પને જીતાડવામાં કેવી રીતે મદદ કરવામાં આવી હતી.